সুন্দরবনে এবার দুয়ারে জেলা শাসক

উত্তর ২৪ পরগণা: রাজ্য সরকারের নয়া উদ্যোগ দুয়ারে জেলা শাসক। আর এবার য়ারে জেলাশাসক সহ একাধিক সরকারি প্রশাসক পানীয় জলের সমস্যার কথা শুনলেন উপভোক্তাদের কাছে।

এদিন উত্তর ২৪ পরগনার বসিরহাট মহকুমার সুন্দরবনের হিঙ্গলগঞ্জ ব্লকের যোগেশগঞ্জ গ্রাম পঞ্চায়েতের একাধিক গ্রাম পায়ে হেঁটে পর্যবেক্ষণ করেন উত্তর ২৪ পরগনার জেলা প্রশাসক শরৎকুমার দ্বিবেদী, বসিরহাটের মহকুমা শাসক আশীষ কুমার, হিঙ্গলগঞ্জের বিডিও দেবদাস গাঙ্গুলী, হিঙ্গলগঞ্জ পঞ্চায়েত সমিতির সভাপতি শহিদুল্লাহ গাজীসহ একাধিক প্রশাসনিক কর্তারা ঘরে ঘরে পৌঁছে গেলেন। সেখানে গিয়ে তারা সকল গ্রামবাসীর কাছে জানতে চান রেশন সামগ্রী সকলে ঠিকঠাক পাচ্ছেন কিনা। অন্যদিকে লক্ষ্মীর ভান্ডার ঠিকঠাক সকলে পাচ্ছেন কিনা তাও খতিয়ে দেখা হয়।

আরও পড়ুন: বাতিল সার্টিফিকেট তবুও সংরক্ষিত পদে রয়েছেন স্কুলের হেডমাস্টার

রাজ্য সরকারের অনুমোদিত একাধিক প্রকল্প গ্রামবাসীরা ঠিকঠাক ভাবে পাচ্ছেন কিনা তাও খতিয়ে দেখেন তাঁরা। উপভোক্তাদের সঙ্গে কথা বলে তাদের সুবিধা ও অসুবিধা লিপিবদ্ধ করেন। যাতে সরকারি যেসব প্রকল্প রয়েছে সেগুলো সাধারণ উপভোগ করা বঞ্চিত হচ্ছেন কিনা সরে জমিনের খতিয়ে দেখেন।

পাশাপাশি, যোগেশগঞ্জ হাসপাতাল পরিদর্শন করেন। অন্যদিকে রেশন ডিলারদের সঙ্গেও কথা বলেন তারা।

দেখুন অন্য খবর